 Eng: Maxamed Muuse, oo Guddida dhismaha Gobolka Hawd ka tirsan oo isna Munaasibadaas ka hadlay ayaa yidhi Waxaan u mahadnaqaya dadkii Waddadan u kacay, ee soo gaadhsiiyey heerka ay maanta marayso, oo ay ugu horeeyaan Ganacsatada reer Hargeysa, iyo Tuulooyinkii ka qeyb qaatay sida Ina Cunaaye, Jabaaqo iyo Widhidh, oo iyagu Xoolo ku deeqay iyo qeybo ka tirsan Baligubadle oo iyagu intoodii soo bixiyey,waxna laga sugaayo, waxaan kale oo aan aad ugu mahadnaqaya Faysal Cabdi Xasan iyo Cali Abushaxar, oo iyagu ah dadkii ugu horeeyey, Siciid Kijaandhe oo halkan inala jooga iyo Hablaha UK aad ayaan ugu mahadnaqaya, wali fari kama qadno Waddada, Waddadu waa 64-km, 6-km oo qudha ayaa ilaa hadda la sameeyey, qolada Imaraadku si deg deg ah ayey uga soo jawaabeen baaqi aanu u dirnay, anaga oo nidhi keena 30-kun oo dollar, ayey markiiba keeneen, iyaga oo walibana yidhi waanu sii qeyb qaadanaynaa, Sucuudigana waxa aanu ku nidhi 60-kun oo dollar keena, waana ka sugaynaa. 